 

**בבית הדין הצבאי המחוזי**

**במחוז שיפוטי מטכ"ל**

**בפני כבוד סגנית הנשיא** : **סא"ל סיגל טורג'מן חזן**

בעניין: התובע הצבאי (ע"י ב"כ, קמ"ש גאיה סולומון)

 נגד

הנאשם:X/XXX סמל ש' י' (ע"י ב"כ, סגן עדן שאקי בשם סגן יסמין יונס)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 19.01.2023 ועד יום 18.04.2023 למשך 90 ימים, בהתאם לכתב האישום המתוקן ולפרטים הנוספים.

* **ניתנה היום, י"א בשבט התשפ"ד, 21.01.2024, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיא**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 90 ימים עד להתייצבותו.

עם ההתייצבות הביע רצונו בשילוב במסגרת בית הדין המשלב. לאחר שחזר ליחידה, ביקש לעבור לתפקיד חדש ושובץ תחת המפקדת ט' נ'. חוות הדעת בעניינו לימדו על השתלבות מוצלחת וגם מצידו, הייתה שביעות רצון. על כך גם מעיד גיליון ההתנהגות, אשר קודם להיעדרות לימד על עבירות משמעת רבות ולאחריה השלים שירות תקין ובימים אלו מסיים את שירותו הצבאי.

נוכח מכלול הנסיבות, מצאתי את הסכמת הצדדים ראויה והחלטתי לאשרה.

**על החייל נגזר עונש מאסר מותנה בן ארבעים וחמישה (45) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**עם סיום ההליך המוצלח יועבר העתק ההחלטה לאל"ם א' ע' ולט' נ'.
בית הדין מוצא לברך את המפקדת על הטיפול בעניינו של החייל.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, י"א בשבט התשפ"ד, 21.01.2024, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**סגנית הנשיא**

**נערך על ידי:ג.ח**

**בתאריך: 25.1.2024**

**חתימת המגיה:סגן שיר בן-ארמון**